IKEA kompaniyasi asoschisi 89 yoshli Ingvar Kamprad 1973 yildan buyon ilk bor Shvetsiyaga daromad solig‘ini to‘ladi, deya xabar bermoqda The Telegraph. 1973 yilda u mamlakatdan Shveytsariyaga chiqib ketgan va shundan buyon mazkur soliqni to‘lamagan edi. Tadbirkor o‘z daromadlarini 17,7 million shved kronasi (taxminan 1,9 mln yevro) deb baholadi. Mazkur mablag‘ning 6 million shved kronasi soliq to‘lovlari uchun yo‘naltirildi. Kampard 2011 yilda turmush o‘rtog‘i vafot etganidan so‘ng vataniga qaytishga qaror qilgan edi. 2014 yil martida esa Shvetsiyaga to‘liq qaytib kelgan.